b"\n_START_ARTICLE_\nTENS\n_START_SECTION_\nAplicacions\n_START_PARAGRAPH_\nLa TENS \xc3\xa9s un m\xc3\xa8tode no-invasiu, molt segur per reduir el dolor, tant agut com cr\xc3\xb2nic. Encara que hi ha controv\xc3\xa8rsia quant a la seva efic\xc3\xa0cia en el tractament del dolor cr\xc3\xb2nic, una s\xc3\xa8rie de revisions sistem\xc3\xa0tiques o meta-an\xc3\xa0lisis han confirmat la seva efic\xc3\xa0cia per al dolor postoperatori, l'artrosi i el dolor musculoesquel\xc3\xa8tic cr\xc3\xb2nic. Per contra, els resultats de la Bone and Joint Decade 2000 - 2010 Task Force on Neck Pain no mostren un benefici cl\xc3\xadnicament significatiu per a la TENS per al tractament de la cervic\xc3\xa0lgia en comparaci\xc3\xb3 amb el simulacre de tractament. Recents estudis cl\xc3\xadnics i meta-an\xc3\xa0lisis suggereixen que \xc3\xa9s necess\xc3\xa0ria una adequada intensitat d'\xc3\xbas en l'estimulaci\xc3\xb3 per obtenir l'analg\xc3\xa8sia amb la TENS._NEWLINE_Estudis de ci\xc3\xa8ncia b\xc3\xa0sica mostren que la TENS d'alta i baixa freq\xc3\xbc\xc3\xa8ncies produeixen els seus efectes mitjan\xc3\xa7ant l'activaci\xc3\xb3 dels receptors opioides en el sistema nervi\xc3\xb3s central."